Luister: Kom fliek in pajamas!Kom fliek in jou pajamas! Kan jy nog onthou hoe lekker dit was om ŉ pajama-partytjie saam met jou vriendinne te hou? Gewoonlik is daar springmielies geëet en ŉ video gekyk. Natuurlik was dit ŉ romantiese fliek wat jou vir ŉ rukkie kan wegvoer en laat vergeet van elke dag se gejaag. Kom herleef weer ŉ bietjie daardie nostalgie! Kry jou vriendinne bymekaar en kom fliek saam in jul pajamas. Om dit nog meer pret te maak, kan julle vooraf besluit hoe julle as groep wil uitstaan. Die geleentheid vind plaas op dieselfde aand in nie minder as sewe teaters nie. Die romantiese komedie wat vertoon word is Ticket to Paradise met die beeldskone Julia Roberts en aantreklike George Clooney in die hoofrolle. Die aand beloof om vol pret te wees. Daar gaan baie foto’s geneem word wat op sosiala media gedeel gaan word met die hutsmerk #FliekinPajamas. Die foto’s wat die meeste “likes” kry, staan ŉ kans om ŉ lekker prys te wen. Bekendes soos Andriette Norman, Wilma van der Bijl, Sue Pyler en Rika Nieuwoudt gaan ook saam kom fliek en ja, in hul pajamas! Kom kyk ook hoe lyk Venessa Schoeman, redakteur van Finesse Voelgoed, en medewerkers soos Gretha Wiid, Karen Basson, Minette Visser en Rhona Erasmus in hul pajamas! Sue Pyler. (Foto: Verskaf) Natuurlik kan so ŉ aand nie verbygaan sonder dat daar ook teruggeploeg word nie. Solidariteit Helpende Hand se Boesemvriendinneprojek baat by die geleentheid. Jy kan help deur ŉ paar #Boesemvriendinne-sokkies te koop, hetsy aanlyn of by The Grove teater. So help jy vroue wat nie silikoonprosteses of borsreskonstruksie kan bekostig nie. Luister ook na die klankinsetsel bo aan die artikel. Die geleentheid vind plaas op Donderdag 13 Oktober en begin om 16:30, met die rolprentvertoning om 17:30. Behalwe vir die fliek wat vertoon word, is daar ook vir elkeen ŉ geskenkpak met ŉ Finesse Voelgoed-tydskrif, ŉ geskenkboek, springmielies, afslagbewyse en vele meer. Die fliekaand word by die volgende uitgesoekte Ster Kinekor-teaters aangebied: Sitplekke is beperk. Bespreek jou kaartjies nou! Dié fliekaand word moontlik gemaak deur PharmaForce in samewerking met Maroela Media as mediavennoot.